Diari Oficial de la Generalitat Valenciana


Sumari del DOGV 5728, del 26-03-2008 (2008/3320)

ORDE de 6 de març de 2008, de la Conselleria d'Indústria, Comerç i Innovació, per la qual es fan públics la línia de crèdit i l'import global màxim destinats a la concessió d'ajudes per a la consolidació de les marques de les empreses de la Comunitat Valenciana als mercats internacionals per a l'exercici 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5728

Data del DOGV
:   26-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3320


Data del document
:   06-03-2008

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * suport econòmic
    * promoció del comerç
    * comerç exterior
    * ajuda a les empreses
    * mercat exterior
    * marca
    * petita i mitjana empresa
    * ajuda pública

ORDE de 6 de març de 2008, de la Conselleria d'Indústria, Comerç i Innovació, per la qual es fan públics la línia de crèdit i l'import global màxim destinats a la concessió d'ajudes per a la consolidació de les marques de les empreses de la Comunitat Valenciana als mercats internacionals per a l'exercici 2008.  
 [2008/3320]  
Amb data 18 de gener de 2008 es va publicar en el Diari Oficial de la Comunitat Valenciana l'Ordre de 28 de desembre de 2007, de la conselleria d'Indústria, Comerç i Innovació, per la qual es regulen les ajudes per a la consolidació de les marques de les empreses de la Comunitat Valenciana als mercats internacionals per a l'exercici 2008.  
Després de la publicació de la Llei de Pressupostos de la Generalitat per a l'exercici de 2008 i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, així com l'import global màxim que s'hi destina.  
En virtut d'això i de conformitat amb el que s'ha establit en la disposició addicional primera de l'Orde de 28 de desembre de 2007, de la conselleria d'Indústria, Comerç i Innovació,  
ORDENE  
Article 1  
Per a l'exercici 2008 i de conformitat amb el que s'ha disposat en la Llei 15/2007, de 27 de desembre, de Pressupostos de la Generalitat per a l'esmentat exercici, les ajudes establides en l'Orde de 28 de desembre de 2007, de la conselleria d'Indústria, Comerç i Innovació (DOCV de 18 de gener de 2008), per la qual es regulen les ajudes per a la consolidació de les marques de les empreses de la Comunitat Valenciana als mercats internacionals per a l'exercici 2008, es finançaran a càrrec de la secció, el programa, la línia i l'import global màxim que a continuació s'indiquen:  
Secció 11. Programa 762.10. Comerç exterior.  
Capítol IV. Línia T5797. Import global màxim: 908.783,25 €.  
Article 2  
La present ordre entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.  
València, 6 de març de 2008.  
La consellera d'Indústria, Comerç i Innovació,  
Belén Juste Picó